CELEX: 32022D0621
Language: da
Date: 2022-04-07 00:00:00
Title: Kommissionens gennemførelsesafgørelse (EU) 2022/621 af 7. april 2022 om ændring af gennemførelsesafgørelse (EU) 2019/436 for så vidt angår harmoniserede standarder for betonkanoner, kraner og andre maskiner, der er udarbejdet til støtte for Europa-Parlamentets og Rådets direktiv 2006/42/EF (EØS-relevant tekst)

13.4.2022   
               
               
                  DA
               
               
                  Den Europæiske Unions Tidende
               
               
                  L 115/75
               
            
         KOMMISSIONENS GENNEMFØRELSESAFGØRELSE (EU) 2022/621
         af 7. april 2022
         om ændring af gennemførelsesafgørelse (EU) 2019/436 for så vidt angår harmoniserede standarder for betonkanoner, kraner og andre maskiner, der er udarbejdet til støtte for Europa-Parlamentets og Rådets direktiv 2006/42/EF
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6,
         under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (2), særlig artikel 7, stk. 3, og
         ud fra følgende betragtninger:
         
                     (1)
                  
                  
                     I henhold til artikel 7 i direktiv 2006/42/EF formodes en maskine, der er fremstillet i overensstemmelse med en harmoniseret standard, hvis reference er blevet offentliggjort i Den Europæiske Unions Tidende, at være i overensstemmelse med de væsentlige sikkerheds- og sundhedskrav, der er omfattet af den pågældende harmoniserede standard.
                  
               
                     (2)
                  
                  
                     Ved brev M/396 af 19. december 2006 fremsendte Kommissionen en anmodning til Den Europæiske Standardiseringsorganisation (CEN) og Den Europæiske Komité for Elektroteknisk Standardisering (Cenelec) (»anmodningen«) med henblik på at udarbejde, revidere og færdiggøre harmoniserede standarder til støtte for direktiv 2006/42/EF for at tage højde for de ændringer, der er indført ved dette direktiv i forhold til Europa-Parlamentets og Rådets direktiv 98/37/EF (3).
                  
               
                     (3)
                  
                  
                     På grundlag af anmodningen udarbejdede CEN de nye harmoniserede standarder EN 13852-3:2021 om lette offshorekraner, EN 12385-5:2021 om flerstrengede tove til elevatorer og EN 12609:2021 om sikkerhedskrav til roterbiler.
                  
               
                     (4)
                  
                  
                     På baggrund af anmodningen har CEN og Cenelec også revideret eksisterende harmoniserede standarder, hvis referencer er offentliggjort i C-udgaven af Den Europæiske Unions Tidende ved Kommissionens meddelelse 2018/C 092/01 (4) for at tilpasse dem til den teknologiske udvikling. Dette resulterede i vedtagelsen af følgende nye harmoniserede standarder: EN 12312-5:2021 om udstyr til tankning af fly, EN 13001-2:2021 om kransikkerhed, EN 1501-1:2021 om baglæssere, EN 1501-2:2021 om sidelæssere, EN 1501-3:2021 om frontlæssere, EN 1501-5:2021 om løfteanordninger til renovationsvogne, EN 1829-1:2021 om højtryksvandstrålemaskiner, EN ISO 22868:2021 om prøvningsmetode til støjmåling for bærbare håndholdte maskiner med forbrændingsmotor, EN 303-5:2021 om centralvarmekedler til fast brændsel, EN ISO 11202:2010/A1:2021 om måling af lydtryk ved operatørens øre (støjemission) med brug af tilnærmet korrektion for omgivelserne, EN ISO 19085-1:2021 om generelle krav til træbearbejdningsmaskiner, EN ISO 1756-1:2021 om sikkerhedskrav til bagsmækløftere og EN IEC 62061:2021 om funktionel sikkerhed for sikkerhedsrelaterede styresystemer.
                  
               
                     (5)
                  
                  
                     Desuden ændrede CEN og Cenelec de harmoniserede standarder EN 13001-3-6:2018, EN 50636-2-107:2015/A1:2018 og EN 60335-1:2012/A13:2017, hvis referencer er offentliggjort ved Kommissionens gennemførelsesafgørelse (EU) 2019/436 (5).
                  
               
                     (6)
                  
                  
                     Kommissionen har sammen med CEN og Cenelec vurderet, hvorvidt de standarder, der er udarbejdet, revideret og ændret af CEN og Cenelec, er i overensstemmelse med anmodningen.
                  
               
                     (7)
                  
                  
                     De harmoniserede standarder, der er udarbejdet, revideret og ændret af CEN og Cenelec på grundlag af anmodningen, opfylder de sikkerhedsmæssige krav, de har til formål at dække, og som er fastsat i direktiv 2006/42/EF. Referencerne for disse standarder bør derfor offentliggøres i Den Europæiske Unions Tidende sammen med referencer til relevante ændringer eller korrektioner heraf.
                  
               
                     (8)
                  
                  
                     Referencen for den harmoniserede standard EN 474-1:2006+A6:2019 blev offentliggjort i Den Europæiske Unions Tidende med en begrænsning ved Kommissionens gennemførelsesafgørelse (EU) 2021/1813 (6). Den erstattede referencen for den harmoniserede standard EN 474-1:2006+A5:2018 uden at fastsætte en overgangsperiode. Med henblik på at give fabrikanter tid til at forberede sig på anvendelsen af den nye standard bør referencen for harmoniseret standard EN 474-1:2006+A5:2018 undtagelsesvist offentliggøres i Den Europæiske Unions Tidende på ny i en begrænset periode. Af hensyn til retssikkerheden bør offentliggørelsen af referencen for harmoniseret standard EN 474-1:2006+A5:2018 også omfatte perioden forud for denne afgørelses ikrafttræden.
                  
               
                     (9)
                  
                  
                     Teksten om begrænsningen for harmoniseret standard EN 474-1:2006+A6:2019, der blev indført ved gennemførelsesafgørelse (EU) 2021/1813, er ikke tydelig, da den forveksler to særskilte mangler, der er konstateret ved den harmoniserede standard.
                  
               
                     (10)
                  
                  
                     Den første mangel vedrører den utilstrækkelige grad af gennemsigtighed, der er konstateret ved EN 474-1:2006+A6:2019 i forbindelse med anvendelse i kombination med kravene til hydrauliske gravemaskiner i henhold til EN 474-5:2006+A3:2013. I lighed med harmoniseret standard EN 474-1:2006+A5:2018 sikrer harmoniseret standard EN 474-1:2006+A6:2019 ikke, at føreren kan betjene maskinen og dens redskaber under forudsigelige anvendelsesforhold med fuld sikkerhed for føreren og udsatte personer. Derfor bør begrænsningen i harmoniseret standard EN 474-1:2006+A5:2018 for så vidt angår de væsentlige sikkerheds- og sundhedskrav i punkt 1.2.2 og 3.2.1 i bilag I til direktiv 2006/42/EF opretholdes for harmoniseret standard EN 474-1:2006+A6:2019.
                  
               
                     (11)
                  
                  
                     Den anden mangel vedrører det forhold, at den mekanisme til hurtigkobling, der anvendes til at fastgøre hydrauliske gravemaskiner og rendegravere til jordflytningsmaskiner, ikke omfatter et aktivt advarselssystem eller et aktivt overvågningssystem for operatøren, hvis maskinen ikke forbindes korrekt med redskabet. Harmoniseret standard EN 474-1:2006+A6:2019 opfylder dermed ikke de væsentlige sikkerheds- og sundhedskrav vedrørende sikkerhedsintegration og forebyggelse af risici forbundet med nedfaldende genstande som fastsat i punkt 1.1.2, litra b), punkt 1.1.2, litra c), og punkt 1.3.3 i bilag I til direktiv 2006/42/EF. Der bør henvises til disse punkter i begrænsningen for harmoniseret standard EN 474-1:2006+A6:2019.
                  
               
                     (12)
                  
                  
                     Af hensyn til klarheden og retssikkerheden bør de konstaterede mangler udtrykkes i form af to særskilte begrænsninger for harmoniseret standard EN 474-1:2006+A6:2019.
                  
               
                     (13)
                  
                  
                     Referencen for harmoniseret standard EN 60335-1:2012 blev første gang offentliggjort ved Kommissionens meddelelse 2012/C 159/1 (7). Referencen for nævnte standard indeholdt siden offentliggørelsen i Kommissionens meddelelse 2016/C 14/1 (8) en henvisning til rettelsesblad EN 60335-1:2012/AC:2014. Referencen for harmoniseret standard EN 60335-1:2012 blev offentliggjort i gennemførelsesafgørelse (EU) 2019/436 kun med henvisning til ændringerne EN 60335-1:2012/A11:2014 og EN 60335-1:2012/A13:2017. Referencen til rettelsesblad EN 60335-1:2012/AC:2014 blev ved en fejl udeladt fra offentliggørelsen af referencen for den harmoniserede standard EN 60335-1:2012 i gennemførelsesafgørelse (EU) 2019/436. Referencen for harmoniseret standard EN 60335-1:2012 bør derfor erstattes sammen med referencerne for ændringerne EN 60335-1:2012/A11:2014 og EN 60335-1:2012/A13:2017 og medtage en henvisning til rettelsesblad EN 60335-1:2012/AC:2014. Af hensyn til retssikkerheden bør referencen for harmoniseret standard EN 60335-1:2012, som ændret ved denne afgørelse, finde anvendelse med tilbagevirkende kraft.
                  
               
                     (14)
                  
                  
                     I bilag I til gennemførelsesafgørelse (EU) 2019/436 er der opført referencer for harmoniserede standarder, der danner grundlag for en formodning om overensstemmelse med direktiv 2006/42/EF, og i bilag II er der opført referencer for harmoniserede standarder, der danner grundlag for en formodning om overensstemmelse med begrænsninger. For at sikre, at referencerne for de harmoniserede standarder, der er udarbejdet til støtte for direktiv 2006/42/EF, er angivet i én retsakt, bør referencerne for de standarder, der er blevet erstattet, revideret eller ændret af CEN og Cenelec, medtages i gennemførelsesafgørelse (EU) 2019/436.
                  
               
                     (15)
                  
                  
                     I bilag III til gennemførelsesafgørelse (EU) 2019/436 er der opført referencer for harmoniserede standarder, der er udarbejdet til støtte for direktiv 2006/42/EF, som trækkes tilbage fra C-udgaven af Den Europæiske Unions Tidende fra de datoer, der er fastsat i det pågældende bilag.
                  
               
                     (16)
                  
                  
                     Som følge af CEN's og Cenelecs arbejde på grundlag af anmodningen er følgende harmoniserede standarder, der er offentliggjort i C-udgaven af Den Europæiske Unions Tidende, blevet erstattet, revideret eller ændret: EN 12312-5:2005+A1:2009, EN 13001-2:2014, EN 1501-1:2011+A1:2015, EN 1501-2:2005+A1:2009, EN 1501-3:2008, EN 1501-5:2011, EN 1829-1:2010, EN ISO 22868:2011, EN 303-5:2012, EN ISO 11202:2010, EN ISO 19085-1:2017, EN 1756-1:2001+A1:2008, og EN 62061:2005/A2:2015. Det er derfor nødvendigt at tilbagetrække referencerne for standarderne fra Den Europæiske Unions Tidende ved at tilføje disse referencer til bilag III til gennemførelsesafgørelse (EU) 2019/436.
                  
               
                     (17)
                  
                  
                     Det er også nødvendigt at tilbagetrække referencerne for de harmoniserede standarder EN 13001-3-6:2018, EN 50636-2-107:2015/A2:2020 og EN 60335-1:2012/A13:2017 offentliggjort ved gennemførelsesafgørelse (EU) 2019/436, da disse standarder er blevet ændret. Disse referencer bør derfor slettes fra bilag I til nævnte gennemførelsesafgørelse.
                  
               
                     (18)
                  
                  
                     For at give fabrikanterne tilstrækkelig tid til at forberede sig på anvendelsen af de nye, reviderede eller ændrede standarder er det nødvendigt at udskyde tilbagetrækningen af referencerne for følgende harmoniserede standarder: EN 12312-5:2005+A1:2009, EN 13001-2:2014, EN 1501-1:2011+A1:2015, EN 1501-2:2005+A1:2009, EN 1501-3:2008, EN 1501-5:2011, EN 1829-1:2010, EN ISO 22868:2011, EN 303-5:2012, EN ISO 11202:2010, EN ISO 19085-1:2017, EN 1756-1:2001+A1:2008, EN 62061:2005/A2:2015, EN 13001-3-6:2018, EN 50636-2-107:2015/A2:2020 og EN 60335-1:2012/A13:2017.
                  
               
                     (19)
                  
                  
                     Gennemførelsesafgørelse (EU) 2019/436 bør derfor ændres.
                  
               
                     (20)
                  
                  
                     Overholdelsen af en harmoniseret standard medfører en formodning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Nærværende afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse (EU) 2019/436 foretages følgende ændringer:
            
                        1)
                     
                     
                        I artikel 1 tilføjes følgende stykke:
                        »Referencen for harmoniseret standard EN 474-1:2006+A5:2018 for jordflytningsmaskiner, der er udarbejdet til støtte for direktiv 2006/42/EF og opført i bilag IIA til nærværende afgørelse, offentliggøres hermed med begrænsninger i Den Europæiske Unions Tidende. Nævnte reference anses for at være offentliggjort i Den Europæiske Unions Tidende for den periode, der er fastsat i nævnte bilag.«
                     
                  
                        2)
                     
                     
                        Bilag I ændres som anført i bilag I til nærværende afgørelse.
                     
                  
                        3)
                     
                     
                        Bilag II ændres som anført i bilag II til nærværende afgørelse.
                     
                  
                        4)
                     
                     
                        Bilag IIA indsættes som anført i bilag III til nærværende afgørelse.
                     
                  
                        5)
                     
                     
                        Bilag III ændres som anført i bilag IV til nærværende afgørelse.
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            Punkt 1, 4 og 6 i bilag I anvendes fra den 11. oktober 2023.
            Punkt 3 i bilag I anvendes fra den 19. marts 2019.
         
         
            Udfærdiget i Bruxelles, den 7. april 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 316 af 14.11.2012, s. 12.
         
            (2)  EUT L 157 af 9.6.2006, s. 24.
         
            (3)  Europa-Parlamentets og Rådets direktiv 98/37/EF af 22. juni 1998 om indbyrdes tilnærmelse af medlemsstaternes lovgivning om maskiner (EFT L 207 af 23.7.1998, s. 1).
         
            (4)  Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2006/42/EF om maskiner og om ændring af direktiv 95/16/EF (Titler og referencer for harmoniserede standarder, som skal offentliggøres i henhold til EU's harmoniseringslovgivning) (EUT C 92 af 9.3.2018, s. 1).
         
            (5)  Kommissionens gennemførelsesafgørelse (EU) 2019/436 af 18. marts 2019 om harmoniserede standarder for maskiner, der er udarbejdet til støtte for Europa-Parlamentets og Rådets direktiv 2006/42/EF (EUT L 75 af 19.3.2019, s. 108).
         
            (6)  Kommissionens gennemførelsesafgørelse (EU) 2021/1813 af 14. oktober 2021 om ændring af gennemførelsesafgørelse (EU) 2019/436 for så vidt angår harmoniserede standarder for lufthavnsudstyr, kraner, mineværktøjer og andre maskiner, der er udarbejdet til støtte for Europa-Parlamentets og Rådets direktiv 2006/42/EF, og om ophævelse af Kommissionens gennemførelsesafgørelse (EU) 2015/27 (EUT L 366 af 15.10.2021, s. 109).
         
            (7)  Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (Titler og referencer for harmoniserede standarder, som skal offentliggøres i henhold til direktivet) (EUT C 159 af 5.6.2012, s. 1).
         
            (8)  Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (Titler og referencer for harmoniserede standarder, som skal offentliggøres i henhold til EU's harmoniseringslovgivning) (EUT C 14 af 15.1.2016, s. 1).
      
      
         
            BILAG I
            I bilag I foretages følgende ændringer:
            
                        1)
                     
                     
                        Række 12 udgår.
                     
                  
                        2)
                     
                     
                        Følgende indsættes som række 12a:
                        
                                    »12a.
                                 
                                 
                                    EN 13001-3-6:2018+A1:2021
                                    Kraner — Konstruktion, generelt — Del 3-6: Grænsetilstande og sikkerhedsdokumentation for maskindele — Hydrauliske cylindre
                                 
                                 
                                    C«
                                 
                              
                  
                        3)
                     
                     
                        Række 33 affattes således:
                        
                                    »33.
                                 
                                 
                                    EN 60335-1:2012
                                    Elektriske apparater til husholdningsbrug o.l. — Sikkerhed — Del 1: Generelle krav IEC 60335-1:2010 (ændret)
                                    EN 60335-1:2012/AC:2014
                                    EN 60335-1:2012/A11:2014
                                    EN 60335-1:2012/A13:2017
                                 
                                 
                                    C«
                                 
                              
                  
                        4)
                     
                     
                        Række 33 udgår.
                     
                  
                        5)
                     
                     
                        Følgende indsættes som række 33a:
                        
                                    »33a.
                                 
                                 
                                    EN 60335-1:2012
                                    Elektriske apparater til husholdningsbrug o.l. — Sikkerhed — Del 1: Generelle krav IEC 60335-1:2010 (ændret)
                                    EN 60335-1:2012/AC:2014
                                    EN 60335-1:2012/A11:2014
                                    EN 60335-1:2012/A13:2017
                                    EN 60335-1:2012/A15:2021
                                 
                                 
                                    C«
                                 
                              
                  
                        6)
                     
                     
                        Række 90 udgår.
                     
                  
                        7)
                     
                     
                        Følgende indsættes som række 90a:
                        
                                    »90a.
                                 
                                 
                                    EN 50636-2-107:2015
                                    Elektriske apparater til husholdningsbrug o.l. — Sikkerhed — Del 2-107: Særlige krav til batteridrevne elektriske robotplæneklippere IEC 60335-2-107:2012 (ændret)
                                    EN 50636-2-107:2015/A1:2018
                                    EN 50636-2-107:2015/A2:2020
                                    EN 50636-2-107:2015/A3:2021
                                 
                                 
                                    C«
                                 
                              
                  
                        8)
                     
                     
                        Følgende nye rækker tilføjes:
                        
                                    »119.
                                 
                                 
                                    EN ISO 11202:2010
                                    Akustik — Støj fra maskiner og udstyr — Måling af lydtryk ved operatørens øre (støjemission) med brug af tilnærmet korrektion for omgivelserne (ISO 11202:2010)
                                    EN ISO 11202:2010/A1:2021
                                 
                                 
                                    B
                                 
                              
                                    120.
                                 
                                 
                                    EN 303-5:2021
                                    Centralvarmekedler — Del 5: Centralvarmekedler til fast brændsel, manuelt eller automatisk fyrede med en nominel varmeeffekt på op til 500 kW — Terminologi, krav, prøvning og mærkning
                                 
                                 
                                    C
                                 
                              
                                    121.
                                 
                                 
                                    EN 1501-1:2021
                                    Renovationsvogne — Generelle krav og sikkerhedskrav — Del 1: Baglæssere
                                 
                                 
                                    C
                                 
                              
                                    122.
                                 
                                 
                                    EN 1501-2:2021
                                    Renovationsvogne — Generelle krav og sikkerhedskrav — Del 2: Sidelæssere
                                 
                                 
                                    C
                                 
                              
                                    123.
                                 
                                 
                                    EN 1501-3:2021
                                    Renovationsvogne — Generelle krav og sikkerhedskrav — Del 3: Frontlæssere
                                 
                                 
                                    C
                                 
                              
                                    124.
                                 
                                 
                                    EN 1501-5:2021
                                    Renovationsvogne — Generelle krav og sikkerhedskrav — Del 5: Løfteanordninger til renovationsvogne
                                 
                                 
                                    C
                                 
                              
                                    125.
                                 
                                 
                                    EN 1756-1:2021
                                    Bagsmækløftere — Løfteplatforme til montering på køretøjer — Sikkerhedskrav — Del 1: Bagsmækløftere til gods
                                 
                                 
                                    C
                                 
                              
                                    126.
                                 
                                 
                                    EN 1829-1:2021
                                    Højtryksvandstrålemaskiner — Sikkerhedskrav — Del 1: Maskiner
                                 
                                 
                                    C
                                 
                              
                                    127.
                                 
                                 
                                    EN 12312-5:2021
                                    Lufthavnsudstyr — Specifikke krav — Del 5: Udstyr til tankning af fly
                                 
                                 
                                    C
                                 
                              
                                    128.
                                 
                                 
                                    EN 12385-5:2021
                                    Ståltove — Sikkerhed — Del 5: Flerstrengede tove til elevatorer
                                 
                                 
                                    C
                                 
                              
                                    129.
                                 
                                 
                                    EN 12609:2021
                                    Roterbiler — Sikkerhedskrav
                                 
                                 
                                    C
                                 
                              
                                    130.
                                 
                                 
                                    EN 13001-2:2021
                                    Kransikkerhed — Generel konstruktion — Del 2: Belastninger
                                 
                                 
                                    C
                                 
                              
                                    131.
                                 
                                 
                                    EN 13852-3:2021
                                    Kraner — Offshorekraner — Del 3: Lette offshorekraner
                                 
                                 
                                    C
                                 
                              
                                    132.
                                 
                                 
                                    EN ISO 19085-1:2021
                                    Træbearbejdningsmaskiner — Sikkerhed — Del 1: Generelle krav (ISO 19085-1:2021)
                                 
                                 
                                    C
                                 
                              
                                    133.
                                 
                                 
                                    EN ISO 22868:2021
                                    Skov- og havebrugsmaskiner — Prøvningsmetode til støjmåling for bærbare håndholdte maskiner med forbrændingsmotor — Teknikermetode (præcisionsklasse 2) (ISO 22868:2021)
                                 
                                 
                                    C
                                 
                              
                                    134.
                                 
                                 
                                    EN IEC 62061:2021
                                    Maskinsikkerhed — Functional safety for sikkerhedsrelaterede styresystemer IEC 62061:2021
                                 
                                 
                                    B«
                                 
                              
                  
      
      
         
            BILAG II
            Bilag II, række 1, affattes således:
            
               
                           »1.
                        
                        
                           EN 474-1:2006+A6:2019
                           Jordflytningsmaskiner — Sikkerhed — Del 1: Generelle krav
                           
                              Anmærkning 1: Denne offentliggørelse vedrører ikke afsnit 5.8.1 Udsyn — Førerens synsfelt i denne standard, men kun i forbindelse med krav til hydrauliske gravemaskiner i henhold til EN 474-5:2006+A3:2013, hvis anvendelse ikke giver formodning om overensstemmelse med de væsentlige sikkerheds- og sundhedskrav i punkt 1.2.2 og 3.2.1 i bilag I til direktiv 2006/42/EF.
                           
                              Anmærkning 2: Med hensyn til bilag B.2 — Hurtigkoblinger giver den harmoniserede standard EN 474-1:2006+A6:2019 ikke formodning om overensstemmelse med de væsentlige sikkerheds- og sundhedskrav 1.1.2, litra b), 1.1.2, litra c) og 1.3.3 i bilag I til direktiv 2006/42/EF, når den anvendes sammen med kravene i EN 474-4:2006+A2:2012 til rendegravere og kravene i EN 474-5:2006+A3:2013 til hydrauliske gravemaskiner.
                        
                        
                           C«
                        
                     
         
      
      
         
            BILAG III
            
               
                  
                     »BILAG IIA
                     
                                 
                                    Nr.
                                 
                              
                              
                                 
                                    Reference for standarden
                                 
                              
                              
                                 Type
                              
                              
                                 
                                    Fra
                                 
                              
                              
                                 
                                    Til
                                 
                              
                           
                                 1.
                              
                              
                                 EN 474-1:2006+A5:2018
                                 Jordflytningsmaskiner — Sikkerhed — Del 1: Generelle krav
                                 
                                    Anmærkning: Denne offentliggørelse vedrører ikke afsnit 5.8.1 Udsyn — Førerens synsfelt i denne standard, men kun i forbindelse med krav til hydrauliske gravemaskiner i henhold til EN 474-5:2006+A3:2013, hvis anvendelse ikke giver formodning om overensstemmelse med de væsentlige sikkerheds- og sundhedskrav i punkt 1.2.2 og 3.2.1 i bilag I til direktiv 2006/42/EF.
                              
                              
                                 C
                              
                              
                                 15. oktober 2021
                              
                              
                                 11. oktober 2022
                              
                           
               «
         
      
      
         
            BILAG IV
            Følgende rækker tilføjes i bilag III:
            
               
                           »114.
                        
                        
                           EN 12312-5:2005+A1:2009
                           Lufthavnsudstyr — Specifikke krav — Del 5: Udstyr til tankning af fly
                        
                        
                           11. oktober 2023
                        
                        
                           C
                        
                     
                           115.
                        
                        
                           EN 13001-2:2014
                           Kransikkerhed — Generel konstruktion — Del 2: Belastninger
                        
                        
                           11. oktober 2023
                        
                        
                           C
                        
                     
                           116.
                        
                        
                           EN 1501-1:2011+A1:2015
                           Renovationsvogne — Generelle krav og sikkerhedskrav — Del 1: Baglæssere
                        
                        
                           11. oktober 2023
                        
                        
                           C
                        
                     
                           117.
                        
                        
                           EN 1501-2:2005+A1:2009
                           Renovationsvogne — Generelle krav og sikkerhedskrav — Del 2: Sidelæssere
                        
                        
                           11. oktober 2023
                        
                        
                           C
                        
                     
                           118.
                        
                        
                           EN 1501-3:2008
                           Renovationsvogne — Generelle krav og sikkerhedskrav — Del 3: Frontlæssere
                        
                        
                           11. oktober 2023
                        
                        
                           C
                        
                     
                           119.
                        
                        
                           EN 1501-5:2011
                           Renovationsvogne — Generelle krav og sikkerhedskrav — Del 5: Løfteanordninger til renovationsvogne
                        
                        
                           11. oktober 2023
                        
                        
                           C
                        
                     
                           120.
                        
                        
                           EN 1756-1:2001+A1:2008
                           Bagsmækløftere — Løfteplatforme til montering på køretøjer — Sikkerhedskrav — Del 1: Bagsmækløftere til gods
                        
                        
                           11. oktober 2023
                        
                        
                           C
                        
                     
                           121.
                        
                        
                           EN 1829-1:2010
                           Højtryksvandstrålemaskiner — Sikkerhedskrav — Del 1: Maskiner
                        
                        
                           11. oktober 2023
                        
                        
                           C
                        
                     
                           122.
                        
                        
                           EN 303-5:2012
                           Centralvarmekedler — Del 5: Centralvarmekedler til fast brændsel, manuelt eller automatisk fyrede med en nominel varmeeffekt på op til 500 kW — Terminologi, krav, prøvning og mærkning
                        
                        
                           11. oktober 2023
                        
                        
                           C
                        
                     
                           123.
                        
                        
                           EN 62061:2005
                           Maskinsikkerhed — Funktionssikkerhed i sikkerhedsrelaterede elektriske, elektroniske og programmerbare elektroniske styresystemer IEC 62061:2005
                           EN 62061:2005/AC:2010
                           EN 62061:2005/A1:2013
                           EN 62061:2005/A2:2015
                        
                        
                           11. oktober 2023
                        
                        
                           B
                        
                     
                           124.
                        
                        
                           EN ISO 11202:2010
                           Akustik — Støj fra maskiner og udstyr — Måling af lydtryk ved operatørens øre (støjemission) med brug af tilnærmet korrektion for omgivelserne (ISO 11202:2010)
                        
                        
                           11. oktober 2023
                        
                        
                           B
                        
                     
                           125.
                        
                        
                           EN ISO 19085-1:2017
                           Træbearbejdningsmaskiner — Sikkerhed — Del 1: Generelle krav (ISO 19085-1:2017)
                        
                        
                           11. oktober 2023
                        
                        
                           C
                        
                     
                           126.
                        
                        
                           EN ISO 22868:2011
                           Skov- og havebrugsmaskiner — Prøvningsmetode til støjmåling for bærbare håndholdte maskiner med forbrændingsmotor — Teknikermetode (præcisionsklasse 2) (ISO 22868:2011)
                        
                        
                           11. oktober 2023
                        
                        
                           C«